《水龙吟 其三 九日次前韵》
宋代·袁去华

汉江流入苍烟，戍楼吊古临无地。清霜初肃，鹰扬隼击，青霄凌地。

新雁声中，夕阳影里，千崖秋气。念东篱采菊，龙山落帽，风流在、尚堪继。

引满松醪径醉。诵坡仙、临漳宵济。茱萸细看，明年谁健，空悲身世。

儿辈何知，更休说似，登山临水。那纷纷毁誉，耳边风过，我何曾记。

作者简介：袁去华，字宣卿，江西奉新（一作豫章）人。生卒年均不详，约宋高宗绍兴末前后在世。绍兴十五年（公元一一四五年）进士。改官知石首县而卒。善为歌词，尝为张孝祥所称。去华著有适斋类稿八卷，词一卷，著有《适斋类稿》、《袁宣卿词》、《文献通考》传于世。存词90余首。